जनकवि स्वतंत्रता सेनानी कंवरलाल की कविताओं में देशभक्ति का स्वर उभर कर आया है: डॉ. शशि
कोटा|जनकवि एवंस्वतंत्रता सेनानी कंवरलाल का जन्म शताब्दी समारोह शुक्रवार को मनाया गया। कार्यक्रम के अध्यक्ष डॉ. शशि प्रकाश चौधरी ने कहा कि उनकी कविताओं में देश भक्ति का स्वर उभर कर आया है। उनकी कविताओं में आक्रोश है, निवेदन और प्रार्थना नहीं है। उनकी कविताओं का जुुड़ाव निराला और दिनकर से दिखाई देती है।
उनकी कविता एक महत्वपूर्ण दस्तावेज है। वरिष्ठ साहित्यकार अंबिका दत्त चतुर्वेदी ने कहा कि कंवरलाल की कविताओं में स्वतंत्रता आंदोलन की चेतना के स्वर और सामाजिक विसंगतियां दिखाई पड़ती है। साहित्यकार परमार्थ में रचना का निवेश करता है, इसलिए इसे लंबे समय तक याद किया जाता है। यह जरूरी है कि हम रचनाकार के जीवन के प्रसंगों के विषय में जानने की कोशिश करें। वरिष्ठ साहित्यकार बृजेन्द्र कौशिक ने उनकी महत्वपूर्ण रचनाओं के उदाहरण देते हुए उन्हें जनकवि के रूप में निरुपित किया। उन्होंने कहा कि उनकी कविता जन चेतना और देश प्रेम की जीवंत मिसाल है।
सेनानी कंवरलाल के जन्म शताब्दी समारोह को संबोधित करते वक्ता।
hin_Deva hin_Deva hin_Deva hin_Deva